CELEX: 62013CN0533
Language: mt
Date: 2013-10-09 00:00:00
Title: Kawża C-533/13: Talba għal deċiżjoni preliminari mressqa mit-Työtuomioistuin (il-Finlandja) fid- 9 ta’ Ottubru 2013 — Auto- ja Kuljetusalan Työntekijäliitto AKT ry vs Öljytuote ry, Shell Aviation Finland Oy

30.11.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 352/10
            
         Talba għal deċiżjoni preliminari mressqa mit-Työtuomioistuin (il-Finlandja) fid-9 ta’ Ottubru 2013 — Auto- ja Kuljetusalan Työntekijäliitto AKT ry vs Öljytuote ry, Shell Aviation Finland Oy
   (Kawża C-533/13)
   2013/C 352/18
   Lingwa tal-kawża: il-Finlandiż
   
      Qorti tar-rinviju
   
   Työtuomioistuin
   
      Partijiet fil-kawża prinċipali
   
   
      Rikorrenti: Auto- ja Kuljetusalan Työntekijäliitto AKT ry
   
      Konvenuti: Öljytuote ry, Shell Aviation Finland Oy
   
      Domandi preliminari
   
   
               (1)
            
            
               L-Artikolu 4(1) tad-Direttiva (2008/104/KE (1)) dwar xogħol temporanju permezz ta’ aġenzija għandu jiġi interpretat fis-sens li jimponi fuq l-awtoritajiet nazzjonali, inklużi l-qrati, obbligu kontinwu li jiżguraw, permezz tal-miżuri għad-dispożizzjoni tagħhom, li ma jeżistux dispożizzjonijiet legali jew klawżoli ta’ ftehim kollettivi nazzjonali li jiksru r-regoli ffissati mid-Direttiva, jew, jekk jeżistu, li dawn ma jiġux applikati?
            
         
               (2)
            
            
               L-Artikolu 4(1) tad-Direttiva għandu jiġi interpretat fis-sens li jipprekludi leġiżlazzjonali nazzjonali li skont din l-impjieg ta’ ħaddiema provviżorji huwa awtorizzat biss f’ċerti każijiet preċiżi bħall-assorbiment ta’ żieda fix-xogħol jew xogħlijiet li impriża ma tkunx tista’ teżegwixxi permezz tal-impjegati tagħha stess? Huwa possibbli li jiġi kklassifikat bħala użu illegali tax-xogħol provviżjoru r-reklutaġġ matul perijodu twil ta’ ħaddiema provviżorji għall-attivitajiet ordinarji tal-impriża, flimkien mal-impjegati tagħha stess?
            
         
               (3)
            
            
               Jekk il-leġiżlazzjoni nazzjonali hija ddikjarata li tmur kontra d-Direttiva, liema huma l-miżuri li qorti għandha sabiex twettaq l-għanijiet tad-Direttiva, meta tkun inkwistjoni klawżola kollettiva li tapplika fir-relazzjonijiet bejn partijiet privati?
            
         
      (1)  Direttiva tal-Parlament u tal-Kunsill, tad-19 ta’ Novembru 2008, dwar xogħol temporanju permezz ta’ aġenzija (ĠU L 327, p. 9).